CELEX: C2005/019/10
Language: fi
Date: 2005-01-22 00:00:00
Title: Yhteisöjen tuomioistuimen tuomio, (viides jaosto) 25 päivänä marraskuuta 2004, asiassa C-447/03: Euroopan yhteisöjen komissio vastaan Italian tasavalta (Jäsenyysvelvoitteiden noudattamatta jättäminen — Ympäristö — Jätehuolto — Province di Foggian tehdasalue ja kaatopaikat — Direktiivi 75/442/ETY, jota on muutettu direktiivillä 91/156/ETY — Direktiivin 4 ja 6 artikla)

22.1.2005   
            
            
               FI
            
            
               Euroopan unionin virallinen lehti
            
            
               C 19/6
            
         
      YHTEISÖJEN TUOMIOISTUIMEN TUOMIO,
   (viides jaosto)
   25 päivänä marraskuuta 2004,
   asiassa C-447/03: Euroopan yhteisöjen komissio vastaan Italian tasavalta (1)
   
   (Jäsenyysvelvoitteiden noudattamatta jättäminen - Ympäristö - Jätehuolto - Province di Foggian tehdasalue ja kaatopaikat - Direktiivi 75/442/ETY, jota on muutettu direktiivillä 91/156/ETY - Direktiivin 4 ja 6 artikla)
   (2005/C 19/10)
   Oikeudenkäyntikieli: italia
   Asiassa C-447/03, jossa on kyse EY 226 artiklaan perustuvasta jäsenysvelvoitteiden noudattamatta jättämistä koskevasta kanteesta, joka on nostettu 22.10.2003, Euroopan yhteisöjen komissio (edustajinaan R. Amorosi ja M. Konstantinidis) vastaan Italian tasavalta (asiamiehenään: I. M. Braguglia, avustajanaan M. Fiorilli), yhteisöjen tuomioistuin (viides jaosto), toimien kokoonpanossa: C. Gulmann, joka hoitaa viidennen jaoston puheenjohtajan tehtäviä, sekä tuomarit G. Arestis ja J. Klučka (esittelevä tuomari), julkisasiamies: C. Stix-Hackl, kirjaaja: R. Grass, on antanut 25.11.2004 tuomion, jonka tuomiolauselma on seuraava:
   
               1)
            
            
               Italian tasavalta ei ole noudattanut jätteistä 15 päivänä heinäkuuta 1975 annetun neuvoston direktiivin 75/442/ETY, sellaisena kuin se on muutettuna 18.3.1991 annetulla neuvoston direktiivillä 91/256/ETY, 4 ja 8 artiklan mukaisia velvoitteitaan, koska se ei ole toteuttanut tarvittavia toimenpiteitä sen turvaamiseksi, että Manfredoniassa (Province di Foggia, Italia) ennen sijainneen Enichem -tehtaan alueella olevalle kaatopaikalle tai Manfredonian lähistöllä sijaitsevalle yhdyskuntajätteiden kaatopaikalle Pariti I:lle varastoidut tai toimitetut jätteet hyödynnetään tai että niistä huolehditaan vaarantamatta ihmisten terveyttä ja käyttämättä ympäristöä vahingoittavia menettelyjä tai menetelmiä, ja koska se ei ole toteuttanut sen edellyttämiä toimenpiteitä, että Pariti I -kaatopaikalle ja Conte di Troian yhdyskuntajätteiden kaatopaikalle, joka myös sijaitsee Manfredonian lähistöllä, varastoitujen tai toimitettujen jätteiden haltija antaa jätteet yksityisen tai julkisen jätteenkeräilijän tai sellaisen yrityksen käsiteltäväksi, joka suorittaa liitteessä II A tai II B tarkoitettuja toimia tai itse hyödyntää tai käsittelee jätteet.
            
         
               2)
            
            
               Italian tasavalta velvoitetaan korvaamaan oikeudenkäyntikulut.
            
         
      (1)  EUVL C 7, 10.1.2004.